CELEX: 62008TN0120
Language: fi
Date: 2008-03-06 00:00:00
Title: Asia T-120/08: Kanne 6.3.2008 — Arch Chemicals Inc. ym. v. komissio

24.5.2008   
            
            
               FI
            
            
               Euroopan unionin virallinen lehti
            
            
               C 128/34
            
         Kanne 6.3.2008 — Arch Chemicals Inc. ym. v. komissio
   (Asia T-120/08)
   (2008/C 128/74)
   Oikeudenkäyntikieli: englanti
   Asianosaiset
   
      Kantajat: Arch Chemicals, Inc. (Norwalk, Yhdysvallat), Arch Timber Protection Ltd (Castleford, Yhdistynyt kuningaskunta), Bactria Industriehygiene-Service Verwaltungs GmbH (Kirchheimbolanden, Saksa), Rhodia UK Ltd (Watford, Yhdistynyt kuningaskunta), Sumitomo Chemical (UK) plc (Lontoo, Yhdistynyt kuningaskunta) ja Troy Chemical Company BV (Maassluis, Alankomaat) (edustajat: asianajajat C. Mereu ja K. Van Maldegem)
   
      Vastaaja: Euroopan yhteisöjen komissio
   Vaatimukset
   
               —
            
            
               Nyt esillä oleva kanne on otettava tutkittavaksi ja katsottava perustelluksi tai vaihtoehtoisesti tutkittavaksi ottamista koskevat kysymykset on yhdistettävä pääasian käsittelyyn tai vaihtoehtoisesti päätös asiavaltuudesta on tehtävä vasta sitten, kun pääasiassa on annettu tuomio
            
         
               —
            
            
               biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta 4.12.2007 annetun komission asetuksen (EY) N:o 1451/2007 3 artiklan 2 kohta (sekä liite II), 4 artikla, 7 artiklan 3 kohta, 14 artiklan 2 kohdan toinen alakohta, 15 artiklan 3 kohta ja 17 artikla on kumottava
            
         
               —
            
            
               on todettava, että biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 9 artiklan a alakohta, 10 artiklan 3 kohta, 11 artikla ja 16 artiklan 1 kohta ovat lainvastaisia ja että niitä ei voida soveltaa kantajiin
            
         
               —
            
            
               on todettava, että biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun ohjelman ensimmäisestä vaiheesta 7.9.2000 annetun komission asetuksen (EY) N:o 1896/2000 (jäljempänä ensimmäisen vaiheen asetus) 6 artiklan 2 kohta on lainvastainen ja että sitä ei voida soveltaa kantajiin
            
         
               —
            
            
               vastaaja on velvoitettava korvaamaan tästä oikeudenkäynnistä aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Kantajat vaativat biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta ja komission asetuksen (EY) N:o 2032/2003 (1) kumoamisesta 4.12.2007 annetun komission asetuksen (EY) N:o 1451/2007 (2) osittaista kumoamista (jäljempänä toisen vaiheen asetus) sillä perusteella, että
   
               i)
            
            
               riidanalaisilla säädöksillä pidetään voimassa käynnissä olevan haitta-aineiden tarkistuksen yhteydessä säännösten sanamuoto ja/tai sisältö, jotka alun perin otettiin käyttöön asetuksella (EY) N:o 2032/2003 ja jotka kantajat ovat jo riitauttaneet (asiat T-75/04–T-79/04), mikä loukkaa kantajien oikeuksia ja luottamuksensuojaa biosidituotteiden markkinoille saattamisesta 16.2.1998 annetun Euroopan parlamentin ja neuvoston direktiivin 98/8/EY (3) (jäljempänä biodisituotteiden markkinoille saattamisesta annettu direktiivi) nojalla
            
         
               ii)
            
            
               riidanalaiset säännökset ovat ristiriitaisia keskenään ja ristiriidassa biodisituotteiden markkinoille saattamisesta annetun direktiivin kanssa
            
         
               iii)
            
            
               riidanalaisilla säännöksillä rikotaan EY:n perustamissopimuksen säännöksiä ja loukataan lukuisia EY-oikeuden tärkeitä periaatteita kuten vääristymättömän kilpailun, oikeusvarmuuden ja luottamuksensuojan periaatteita, suhteellisuusperiaatetta, yhdenvertaisen kohtelun ja syrjintäkiellon periaatteita sekä omaisuudensuojan periaatetta ja elinkeinovapauden periaatetta.
            
         Kantajat väittävät lisäksi, että toisen vaiheen asetuksen osanottajina heillä on biodisituotteiden markkinoille saattamisesta annetun direktiivin 12 artiklan nojalla oikeus nauttia menettelyllisistä takeista ja tietosuojaa koskevista oikeuksista (eli yksinomaisesta käytöstä) kaikissa jäsenvaltioissa heidän ilmoituksissa ja täydellisessä asiakirja-aineistossa olevien tietojen osalta. Kantajat väittävät, että toisen vaiheen asetuksen 4 artiklalla kuitenkin rikotaan oikeudellisesti ja tosiasiallisesti heille biodisituotteiden markkinoille saattamisesta annetun direktiivin 12 artiklassa myönnettyä yksinomaista käyttöoikeutta, koska toisen vaiheen asetuksen 4 artiklassa ei edellytetä, että jäsenvaltiot peruuttavat kantajien ilmoittamia tehoaineen ja valmisteryhmän yhdistelmiä vastaavien kilpailevien yritysten, jotka eivät osallistu tarkasteluun ja joilla ei ole pääsyä kantajien tarkastelua varten toimittamiin tietoihin, hallussa olevien tehoaineiden rekisteröinnin. Lisäksi kantajat väittävät, että vastaaja käytti väärin biodisituotteiden markkinoille saattamisesta annetussa direktiivissä myönnettyä harkintavaltaa, koska se sovelsi tietoisesti kyseistä direktiiviä tekstin sanamuodon ulkopuolelle menevällä tavalla ja tavalla, joka loukkaa kantajien oikeuksia ja odotuksia. Lisäksi kantajat väittävät, että kyseinen toiminta rikkoo EY:n perustamissopimuksen vääristymätöntä kilpailua koskevia säännöksiä, koska sillä sallitaan yritysten, jotka eivät osallistu tarkasteluun ja jotka eivät vastaa investointikustannuksista, jäädä markkinoille ja saada jälleen kilpailuetu kantajiin nähden.
   Lopuksi kantajat väittävät, että ensimmäisen vaiheen asetuksen 6 artiklan 2 kohta ja biodisituotteiden markkinoille saattamisesta annetun direktiivin 9 artiklan a alakohta, 10 artiklan 3 kohta, 11 artikla ja 16 artiklan 1 kohta ovat lainvastaisia.
   
      (1)  Biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta ja asetuksen (EY) N:o 1896/2000 muuttamisesta 4.11.2003 annettu komission asetus (EY) N:o 2032/2003 (EUVL L 307, s. 1).
   
      (2)  EUVL L 325, s. 3.
   
      (3)  EYVL L 123, s. 1.